钦定古今图书集成/明伦汇编/氏族典/第448卷 > 《廖用贤尚友录》 > 沈𫖮
## 钦定古今图书集成/明伦汇编/氏族典/第448卷 > 《廖用贤尚友录》 > 沈𫖮

按《梁书沈𫖮传》，“𫖮字处默，吴兴武康人也。父坦之，齐
都官郎。𫖮幼清静有至行，征为南郡王左常侍，不就。
𫖮内行甚修，事母兄弟孝友，为乡里所称慕。永明三
年，征著作郎，建武二年，征太子舍人，俱不赴。永元二
年，又征通直郎，亦不赴。𫖮素不治家产，值齐末兵荒，
与家人并日而食。或有馈其粱肉者，闭门不受，唯以”
樵采自资，怡怡然恒不改其乐。天监四年，卒于家。